[10] આપણો પુરુષજાતિનો ધર્મ એ રહ્યો છે કે સેવાભાવે લગ્ન કરીએ, વિલાસભાવે નહીં. પત્નીને ‘શ્રેયસી’ માનીએ ને બનાવીએ, ‘પ્રેયસી’ નહીં. બંને મળીને ગૃહસેવા કરીએ, કુટુંબસેવા કરીએ, સમાજસેવા કરીએ, સંસારસેવા કરીએ, સુપ્રજાને જન્મ આપીએ ને તે સમાજને ચરણે ધરીએ, પ્રજાને વાત્સલ્યભાવે ઉછેરીએ ને કેળવીએ, બ્રહ્મચર્ય પાળી સંયમિત જીવન જીવીએ અને ત્યાગવૃત્તિ, ભ્રાતૃભાવ, સમાનભાવ વગેરે કલ્યાણસાધક ભાવનાઓ પોતાનામાં અને પ્રજામાં કેળવીએ. – નરસિંહભાઈ ઈ. પટેલ